AFRIKAANSE OPSOMMING: Hierdie studie ondersoek die spraakhandeling van komplimentering in Xhosa. Die studie is in vyf hoofstukke ingedeel wat soos volg georganiseer is. Hoofstuk 1 bespreek die doelstellings, die navorsingsontwerp en -metode, en die organisasie van die studie. Hoofstuk 2 bied 'n bespreking van die terme van spraakhandelinge en beleefdheidsteorie. Hierdie teorieë is van belang vir die basiese vraagstukke wat in die studie ondersoek word. Hoofstuk 3 bied 'n oorsig van vorige navorsing oor die spraakhandeling van komplimente en komplimentresponse soos ondersoek met betrekking tot verskillende tale. Die navorsing van Manes (1980), Holmes (1988), Herbert (1990) en Wolfson (1983). Hoofstuk 4 ondersoek die spraakhandeling van komplimente en komplimentresponse in Xhosa. In hierdie hoofstuk is die spraakhandeling van komplimente en komplimentresponse onderneem met betrekking tot drie sosiale groeperinge, naamlik tussen manlike en vroulike persone, tussen vriende, en tussen persone van ongelyke status. Laasgenoemde groep is verder verdeel in terme van twee sub-groepe, naamlik: persone met hoër en laer status, respektewelik. In Xhosa diskoers, komplimenteer persone van hoër en laer status mekaar. Voorts komplimenteer manlike en vroulike persone, vriende, en mense van ongelyke status mekaar in Xhosa. Die mees algemene komplimente hou verband met voorkom, vermoëns, en besittings. In sommige gevalle word komplimente gebruik as 'n wyse van aanmoediging of waardering. Die studie bied evidensie uit Xhosa dat mense wat gekomplimenteer word, neig om te reageer op die kompliment. Hierdie respons kan positief of negatief wees. Die persoon wat gekomplimenteer word kan saamstem of verskil met die kompliment. Hierdie reaksie word bepaal deur hoe die hoorder voeloor die kompliment. Hoofstuk 5 is die laaste hoofstuk van die studie. Dit bied die gevolgtrekking van die navorsing oor die spraakhandeling van komplimentering in Xhosa en gee 'n opsomming van die hoofbevindinge.